ai4bharat/Pralekha huggingface dataset:
وزارت دفاع
انڈمان و نیکوبار کمان نے ٹرائی – سروسیز پیرا جمپنگ اور فری فال اسکائی ڈائیونگ ٹریننگ کورس کا اہتمام کیا
نئی دہلی، 22/جنوری 2021 ۔ انڈمان و نیکوبار کمان نے ایئرفورس اسٹیشن کا نیکوبار میں اوّلین ٹرائی – سروسیز پیرا جمپنگ اور فری فال اسکائی ڈائیونگ ٹریننگ کورس کا انعقاد کرکے ایک اور سنگ میل طے کرلیا ہے۔ اس کورس کا اہتمام انڈین ایئر فورس کے ذریعے کیا گیا، جو بھارتی مسلح افواج کے عملہ کو ٹریننگ دینے کا کام کرتی ہے۔
مشترکہ پیرا جمپنگ اور اسکائی ڈائیونگ کورس کے دوران، جس میں بھارتی بری فوج، بھارتی بحریہ اور بھارتی فضائیہ کے شرکاء نے حصہ لیا، مجموعی طور پر 4 دن کی مختصر مدت کے دوران 267 جمپ کئے گئے اور مجموعی طور پر 31 افراد نے بیسک اور ایڈوانسڈ کورس کے لئے کوالیفائی کیا۔ بیسک کورس میں حصہ لینے والوں نے پیرا ونگ حاصل کیا۔ یہ ٹریننگ کورس کمان کے لئے زبردست طریقے پر کامیاب اور تاریخی اہمیت کا حامل رہا، جس سے ایک ساتھ مل کر کام کرنے اور آپریشنل صلاحیتوں کو فروغ حاصل ہوا۔
بھارتی چناؤ کمیشن
ای سی آئی نے الیکٹرونک ووٹنگ مشین سے چھیڑ چھاڑ نہ ہونے کا ایک بار پھر اعادہ کیا ہے
نئی دہلی،22 ؍ جنوری /
بھارت کے الیکشن کمیشن کی الیکٹرونک ووٹنگ مشین  کے تعلق سے ایک نام نہاد ‘‘سائبر ایکسپرٹ’’ کے ذریعہ بدنیتی پر مبنی تنازعہ پیدا کرنے کی کوشش کی روشنی میں تکنیکی ماہرین کی کمیٹی  کے اراکین آئی آئی ٹی، دہلی کے اعزازی پروفیسر ڈی ٹی شہانی اور آئی آئی ٹی بھلائی کے ڈائریکٹر پروفیسر رجت موننیز آئی آئی ٹی ممبئی کے اعزازی پروفیسر ڈی کے شرما نے ای سی آئی کے اس دعوے کی تصدیق کی ہے کہ:
- بھارت کے الیکشن کمیشن کی الیکٹرونک مشین عوام کی موجودگی میں کیبلوں کے ذریعہ صرف بھارت کے الیکشن کمیشن کی الیکٹرونک ووٹنگ مشینوں کی اکائیوں  جڑ سکتی ہیں۔
ای سی آئی – ای وی ایم میں ایسا کوئی میکنزم نہیں ہے، جو کسی بھی ریڈیو فریکوئنسی پر وائرلیس کے مواصلاتی نظام کے ساتھ منسلک ہوسکے۔
ہرقسم کی ای سی آئی- ای وی ایم کھ کم  سے ہائی وائرلیس فریکوئنسیوں کے رابطہ میں نہ آنے کے لیے پابندی سے سختی کے ساتھ جانچ کی جاتی ہے۔ اس قسم کی جانچ میں الیکٹرونک آلات کے لیے مخصوص جانچ کے معیارت سے زیادہ سختی کے ساتھ جانچ کی جاتی ہے۔
- ای سی آئی –ای وی ایم کو ہر قسم کے عملی حالات میں مناسب ڈھنگ سے کام کرنے کے لیے پابندی سے جانچ کی جاتی ہے۔
- ای سی آئی- ای وی ایم کے کوڈ اتھنٹی کیشن اور ویری فکیشن کے لیے بھی پابندی کے ساتھ جانچ کی جاتی ہے۔
شری سید شجاع کی وی وی پیٹ پیپر پر دونوں طرف پرنٹنگ کے الزامات کے پس منظر میں جس پر ووٹر کے ذریعہ تصدیق کے لیے ہلکی چھپائی ہوتی ہے، جو مت جاتا ہے۔ اس سلسلہ میں ٹی ای سی نے یہ وضاحت کی ہے کہ وی وی پیٹ میں تھرملی پیپر کا استعمال ہوتا ہے، جو تھرملی پیپر کی جانب ہی چھپائی کرسکتی ہے۔ یہ چھپائی، دکھائی دینے والی کھڑکی سے پوری طرح دیکھی جاسکتی ہے۔ وی وی پیٹ میں استعمال ہونے والے پیپر رول کے ایک ہی جانب تھرملی کوٹنگ ہوتی ہے، اس لیے کاغذ کی صرف ایک ہی جانب چھپائی ہوسکتی ہے۔
وی وی پیٹ کاغذ پر چھپائی کم از کم پانچ برس تک برقرار رہ سکتی ہے۔
بھارت الیکٹرونکس لمیٹیڈ اور الیکٹرونکس کمیشن آف انڈیا کے سی ایم ڈی، جوکہ الیکٹرونک ووٹنگ مشین کے واحد مینوفیکچرز ہیں اور اب وی وی پیٹ بھی بناتے ہیں۔ انہوں نے اس حقیقت کا ایک بار پھر اعادہ کیا ہے کہ ٹی ای سی کے مجوزہ آپریٹنگ معیار پر پوری باریکی سے نظر رکھی جاتی ہے۔
تاہم یہ ایک بار پھر اعادہ کیا جاتا ہے کہ ای سی آئی-ای وی ایم میں بعض اوقات دوسرے آلات کی خامی کی طرح ہی خامی بھی آسکتی ہے اور یہ کام کرنا روک سکتے ہیں، لیکن الیکٹرونک ووٹنگ مشین میں ایسی خامیاں ای وی ایم میں کسی بھی ووٹ کوغلطی سے درج نہیں کرتی۔ لہٰذا یہ تصدیق کی جاتی ہے ای وی ایم کے ساتھ چھیڑ چھاڑ نہیں کی جاسکتی۔
بھارت کے الیکشن کمیشن نے نئی دہلی ضلع ڈی سی پی کے پاس شری شجاع کے خلاف آئی پی سی کی دفعہ 505کے تحت ایف آئی آر درج کرائی ہے۔
وزارات ثقافت
ایک ہی ساتھ 78،220 ترنگا پھہرا کر ہندستان نے عالمی ریکارڈ بنایا
مرکزی وزیر داخلہ امت شاہ کی موجودگی میں ہندستان نے عالمی ریکارڈ کے گنیز بک اس وقت انداراج کرایا جب 78 ہزار 220 ترنگا ایک ہی وقت میں پھہرائے گئے
مرکزی وزیر دخلہ جناب امت شاہ کی موجودگی میں ہندستان نے قومی جھنڈے کے ایک ہی وقت میں پھہرانے میں ریکارڈ بنایا۔ بھوج پور، بہار کے جگدیش پور میں دولر گراؤنڈ میں ‘‘ویر کنور سنگھ ، وجیا تسو’’ پروگرام میں ایک ہی ساتھ 78.220 ترنگا پھہراکر ہندستان عالمی ریکارڈ کے گنیز بک میں داخل ہوگیا۔
موقع پر جگدیش پور کے اس وقت کے راجہ ویر کنور سنگھ جو 1857 کی جدوجہد آزادی کے ایک ہیرو سمجھے جاتے ہیں، کی شاندار فتح کو خراج عقیدت پیش کرنا تھا، تقریب ہندستان کی آزادی کی 75ویں سالگرہ ، ‘‘آزادی کا امرت مہوتسو’’ کےتحت وزارت داخلہ اور وزارت ثقافت کی طرف سے منعقد کی گئی تھی۔
اس کوشش کا مشاہدہ عالمی ریکارڈ کے گنیز بک کے مندوبین نے کیا اور شرکا سےکہا گیا تھا کہ وہ جسمانی شناخت کےلئے بینڈ پہنیں ۔ پوری تقریب ویڈیو شکل میں فلمائی گئی ہے۔
اپنے خطاب میں مرکزی وزیر داخلہ نےکہا کہ وزیراعظم جناب نریندر مودی کا وژن ہے کہ 2047 میں ہندستان کو عالمی قیادت کرنی چاہئے اور یہی تمام بہادر مجاہدین آزادی جیسے کہ ویر کنور سنگھ کو ہماری طرف سے سچی عقیدت ہوسکتی ہے ۔بابوکنور سنگھ ایک عظیم سماجی مصلح بھی تھے اور انہوں نے اس وقت قوم کے سامنے پسماندہ اور کمزوروں کی فلاح و بہبود کا نظریہ پیش کیا تھا۔ تاریخ بابو کنور سنگھ کےساتھ غیر منصفانہ رہی ہے اس لئے کہ اپنی بہادری ، صلاحیت اور قربانی کی بنیاد پر جس مقام کے وہ مستحق تھے، انہیں نہیں دیا گیا۔ البتہ آج بہار کے لوگوں نے بابوجی کو اپنا خراج عقیدت پیش کیا ہے اور ایک بار پھر ویر کنور سنگھ کا نام تاریخ میں زندہ و جاوید کردیا ہے۔
بابوویر کنور سنگھ 1857 کی ہندستانی جدوجہد آزادی کے ایک نمایاں لیڈر کے طور پر ابھرے اور انہوں نے یہاں تک کہ 80 کی عمر میں بھی بہادری کے ساتھ برطانوی سامراج کے خلاف لڑائی لڑی۔
ان کا تعلق جگدیش پور کے پرمار راجپوتوں کے اجینی خاندان سے ہے۔ موجودہ وقت میں جگدیش پور ہندستان کی ریاست بہار کے بھوج پور ضلع کاایک حصہ ہے۔
80 سال کی عمر میں انہوں نے برٹش ایسٹ انڈیا کمپنی کے کمانڈ کے تحت فوجوں کے خلاف مسلح فوجیوں کے ایک منتخب دستے کی قیادت کی۔ وہ برطانوی سامراجی حکومت کے خلاف بہار میں جدوجہدآزادی کے ایک اہم ہیرو تھے۔
مرکزی وزراء جناب آر کے سنگھ، جناب اشونی چوبے اور جناب نتیہ نند رائے، مرکزی وزیر داخلہ جناب امت شاہ کی موجودگی میں اس تاریخی پروگرام میں موجود تھے۔ ان کے علاوہ نائب وزیر اعلی تارکشور پرساد اور رینو دیوی بھی موجود تھیں۔ ہزاروں جمع شدہ لوگوں کے ساتھ انہوں نے پانچ منٹ کے ترنگا اٹھایاا ور قومی ترانا‘وندے ماترم’ گایا۔
وزارت خزانہ
مالی سال 23-2022 کے لیے مجموعی براہ راست ٹیکس وصولی میں45 فیصد سے زیادہ کااضافہ ہوا ہے
مالی برس 23-2022کے لیے مجموعی براہ راست ٹیکس کی وصولی، معاشی بحالی کو مزید تقویت دیتے ہوئے ایک مستحکم رفتار سے پیشرفت کرتی رہے گی
مالی سال 23-2022 کے لیے مجموعی ٹیکس وصولیوں میں تقریباً 40 کافیصد اضافہ ہوا ہے
مالی سال 23-2022 کے لیے ایڈوانس ٹیکس کی وصولی101017 کروڑ روپے ہوئی ہے جو کہ 33 فیصد سے زیادہ کا اضافہ ظاہر کرتی ہے
مالی برس 23-2022 میں 30334 کروڑ روپئے کی رقم ریفنڈس کے لیے بھی جاری کی گئی ہے
مالی برس 23-2022 میں براہ راست ٹیکس وصولی کے اعداد وشمار 16 جون 2022 تک یہ ظاہر کرتے ہیں کہ مجموعی وصولی 339225 کروڑ روپئے ہے جو کہ پچھلے سال کی اسی مدت میں 233651 کروڑ روپئے کے مقابلے میں 45 فیصد اضافے کی نمائندگی کرتی ہے۔ مالی برس 23-2022 میں ، مالی برس 21-2020 کی اسی مدت کے دوران حاصل رقم کے مقابلے میں 171 فیصدی کا اضافہ درج کرتی ہے جب کہ مجموعی وصولی 125065 کروڑ روپئے تھی نیز یہ مالی برس 20-2019 کی اسی مدت کے مقابلے میں 103 فیصد کا اضافہ ہے جب کہ مجموعی وصولی 167432 کروڑ روپئے کی تھی۔
مبلغ 339225 کروڑ روپئے کی مجموعی براہ راست ٹیکس کی وصولی  میں ، کارپوریشن ٹیکس  کی مالیت 170583 کروڑ روپئے  اور ذاتی آمدنی ٹیکس ، جس میں سکیورٹی لین دین ٹیکس  شامل ہے، کی مجموعی مالیت 167960 کروڑ روپئے ہے۔
مالی برس 23-2022 کے لیے براہ راست ٹیکسوں کی مجموعی وصولی ، 369559 کروڑ روپئے کی ہے جو کہ گذشتہ برس اسی مدت میں 364382 کروڑ روپئے کے مقابلے میں اس مدت میں وصولی کے مقابلے میں تقریباً 40 فیصد سے زیادہ کا اضافہ درج کرتی ہے۔اس میں 190651 کروڑ روپئے کا کارپوریشن ٹیکس  اور سکیورٹی لین دین ٹیکس  سمیت 178215 کروڑ روپئے کا ذاتی آمدنی ٹیکس  بھی شامل ہے۔ چھوٹے کھاتے وار وصولی میں 101017 کروڑ روپئے کا ایڈوانس ٹیکس،229676 کروڑ روپئے کا ٹیکس ڈیڈیکٹڈ ایٹ سورس، 21849 کروڑ روپئے کا ذاتی ا سسمنٹ ٹیکس، 10773 کروڑ روپئے کا ریگولر اسسمنٹ ٹیکس، 5529 کروڑ روپئے کا تقسیم شدہ منافع کا ٹیکس اور دیگر چھوٹے کھاتوں کے تحت 715 کروڑ روپئے کا ٹیکس شامل ہے۔
مالی برس 23-2022 کی پہلی سہ ماہی کے لیے ایڈوانس ٹیکس کی وصولی 101017 کروڑ روپئے کی ہوئی ہے جو پچھلے مالی برس کی اسی مدت کے دوران 75786 کروڑ روپئے کی ایڈوانس ٹیکس وصولی کے مقابلے میں 33 فیصد سے زیادہ کا اضافہ درج کرتی ہے۔ اس میں 78842 کروڑ روپئے کا کارپوریشن ٹیکس ، 22175 کروڑ روپئے کا ذاتی آمدنی ٹیکس  شامل ہے۔ توقع ہے کہ بینکوں کی جانب سے مزید معلومات موصول ہونے کے بعد اس رقم میں اور اضافہ ہوگا۔
مالی برس 23-2022 کے لیے ٹی ڈی ایس کی وصولی  229676 کروڑ روپئے کی ہوئی ہے جو کہ پچھلے مالی برس کی اسی مدت کے لیے 157434 کروڑ روپئے کی ٹی ڈی ایس وصولی کے مقابلے میں تقریباً 46 فیصد کے اضافے کو درج کرتی ہے۔
مالی برس 23-2022 کے لیے ذاتی اسسمنٹ ٹیکس کی وصولی  21849 کروڑ روپئے کی ہوئی ہے جو کہ پچھلے مالی برس کی اسی مدت کے لیے 15483 کروڑ روپئے کی ذاتی اسسمنٹ ٹیکس وصولی کے مقابلے میں 41 فیصد سے زیادہ اضافہ ظاہر کرتی ہے۔
مالی برس 23-2022 میں 30334 کروڑ روپئے کی رقم ریفنڈس کے لیے بھی جاری کی گئی ہے۔
جل شکتی وزارت
نمامی گنگے نے این آئی یو اے کے ساتھ ملکر منعقد کئے گئے قومی سطح کے تھیسس مقابلے ’ری-امیجنگ اربن ریورس‘ کے فاتحین کا اعلان کیا
نئی دہلی، 19 اگست صاف گنگا کے قومی مشن  اور نیشنل انسٹی ٹیوٹ فار اربن افیئرس  نے ستمبر 2020 میں ایک قومی سطح کے تھیسس مقابلے ’ ری- امیجنگ اربن ریورس‘ کا انعقاد کیا تھا ۔ یہ انعقاد دونوں اداروں کے ذریعہ ملک کے شہروں میں دریا –حساسیت فروغ کو بڑھاوا دینے کے لئے نافذ کئے جارہے ایک مشترکہ پروجیکٹ کے تحت کیا گیا تھا۔ یہ شہری ندی کے مسائل کے حل کے تصور اور ریسرچ کی خاطر نوجوان ذہنوں کو جوڑنے کے لئے اپنی طرح کی اولین پہل ہے۔ اس تھیسس مقابلے کا مقصد طلبا کی ذہنی صلاحیت اور تخلیق کاری کا استعمال کرنا ہے تاکہ وہ شہروں سے ہوکر بہنے والی ندیوں اور ان سے وابستہ خصوصیات کے نظریے اور انتظام کا دوبارہ تصور کرسکیں۔ مقابلے کے تین موضوعات تھے- آبی وسائل اور / یا ویٹ لینڈس  کا دوبارہ تصور ، ماحول کے مطابق ریور فرنٹ پروجیکٹ کی ترقی اور ندی سیاحت کو بڑھاوا دینا۔ ملک بھر کے اہم اداروں کے طلبا نے 19 اگست 2021 کو نئی دہلی کے انڈین ہیبی ٹیٹ سینٹر میں منعقدہ مقابلے کے گرانڈ فنالے میں اپنی تھیسس پیش کیں۔
گنگا کی صفائی کے قومی مشن ڈائریکٹر جنرل جناب راجیو رنجن مشرا نے کہا ’نمامی گنگے متعدد جدید خصوصیات کےساتھ ایک مربوط پروگرام ہے اور ندی کے کایاکلپ میں نئے خیالات اور نظریات کو حاصل کرنے کے لئے تعلیمی اداروں کےساتھ جڑا ہوا ہے۔ انہوں نے بتایاکہ اس تھیسس مقابلے کے پس منظر میں خیال نوجوان تحقیق کاروں اور ادیبوں کے ساتھ لگاتار جڑنا تھا جو مربوط طریقوں سے سوچ سکتے ہیں اور انعقاد سے جڑے نئے نظریات رکھ سکتے ہیں۔ وہ جدید او ر اختراعی خیالات بھی مشتر ک کرسکتےہیں۔ جناب مشرا نے اس طرح کی سوچ کو سماج میں مستقل طور سے شامل کرنے کے لئے ندی اور شہرکا ایک گٹھ بندھن فروغ کرنے کا خیال بھی مشترک کیا۔
ہاؤسنگ اور شہری امور کی وزارت کے سکریٹری جناب درگا شنکر مشرا نے آج اپنے خصوصی خطاب میں شہری علاقوں میں دریائی سیاحت کی اہمیت پرزور دیا۔ انہوں نے احمد آباد سے سابرمتی ریورفرنٹ کی کامیابی کے قصوں اور اندور کو آبی وسائل سے لبریز شہر بنانے کا حوالے دیتے ہوئے کہا ، ’ہم اتنے برسوں سے جس ترقی کے منصوبے بنارہے تھے ، وہ ترقی آج ہورہی ہے ۔‘‘ سکریٹری نے حصہ داروں سے خطاب کرتے ہوئے کہا کہ ’ اب آپ کو اپنے پروجیکٹ پر کام کرنے کے لئے سرکار کا انتظار کرنے کی ضرورت نہیں ہے۔آپ میں سے ہر ایک کے پاس اسے ایک بڑی کامیابی بنانے کی صلاحیت ہے۔
اس پروگرام میں اسپانسر تھیسس پروجیکٹ مقابلے کا دوسرا ایڈیشن شروع کیا گیا۔ اس سال کے موضوع ہوں گے-’ندی کی آلودگی کو کم کرنا ،’آبی ذرائع کا کایا پلٹ‘،’ایک زندہ ندی علاقہ بنانا‘، ندی سے وابستہ نئے تعمیر، اور ندی کے انتظام سے متعلق سرگرمیوں میں شہریوں کو شامل کرنا۔ درخواستیں ای میل urvers@niua.org پر بھیجے جاسکتے ہیں۔ تھیسس جمع کرنے کی آخری تاریخ26 ستمبر 2021 ہے۔
ش ح۔ ش ت۔ج
Uno- 8085
(Visitor Counter : 132
کابینہ
نئی دہلی جی20 سربراہی اجلاس کی کامیابی پر کابینہ کی قرارداد
مرکزی کابینہ نے آج اپنی میٹنگ میں 9 سے 10 ستمبر 2023 کو منعقد ہونے والے نئی دہلی جی-20 سربراہی اجلاس کی کامیابی کو سراہتے ہوئے ایک قرارداد منظور کی۔
کابینہ نے ’ایک زمین، ایک خاندان، ایک مستقبل‘تھیم کے مختلف پہلوؤں کو ترتیب دینے میں وزیر اعظم نریندر مودی کے وژن کی تعریف کی۔ وزیر اعظم کے جن بھاگیداری کے نقطہ نظر نے جی-20 پروگراموں اور سرگرمیوں میں ہمارے معاشرے کے وسیع طبقوں کو شامل کیا۔ 60 شہروں میں 200 سے زیادہ اجلاس جی 20 ایونٹس کے لیے ایک بے مثال نقش کی نمائندگی کرتے ہیں۔ اس کے نتیجے میں، ہندوستانی جی-20 صدارت صحیح معنوں میں لوگوں پر مرکوز تھی اور ایک ملک گیر کوشش کے طور پر ابھری۔
کابینہ نے محسوس کیا کہ سربراہی اجلاس کے نتائج تبدیلی آمیز تھے اور آنے والی دہائیوں میں عالمی نظام کی تشکیل نو میں اہم کردار ادا کریں گے۔ خاص طور پر پائیدار ترقی کے اہداف کو حاصل کرنے، بین الاقوامی مالیاتی اداروں میں اصلاحات، ڈیجیٹل پبلک انفراسٹرکچر کے قیام، سبز ترقی معاہدے کو فروغ دینے اور خواتین کی زیر قیادت ترقی کی حوصلہ افزائی پر توجہ قابل ذکر تھی۔
کابینہ نے یہ بھی نوٹ کیا کہ ایک ایسے وقت میں جب مشرقی-مغربی پولرائزیشن مضبوط تھی اور شمال-جنوب کی تقسیم گہری تھی، وزیر اعظم کی کوششوں نے آج کے اہم ترین مسائل پر ایک اہم اتفاق رائے پیدا کیا۔
’وائس آف دی گلوبل ساؤتھ‘ سمٹ کا انعقاد ہندوستان کی صدارت کا ایک منفرد پہلو تھا۔ یہ خاص طور پر اطمینان بخش بات ہے کہ ہندوستان کی پہل نے افریقی یونین کو جی-20 کے مستقل رکن کے طور پر قبول کیا۔
نئی دہلی سربراہی اجلاس نے ہندوستان کی عصری ٹیکنالوجی کی ترقی کے ساتھ ساتھ ہمارے ورثے، ثقافت اور روایات کے مظاہرے کا موقع فراہم کیا۔ جی-20 کے رکن ممالک کے رہنماؤں اور مندوبین نے اس کی وسیع پیمانے پر تعریف کی۔
بین الاقوامی معیشت کو متحرک کرنا، ترقی کے لیے وسیع تر وسائل کی دستیابی، سیاحت کی توسیع، کام کی جگہوں کے عالمی مواقع، باجرے کی پیداوار اور استعمال کے ذریعے مضبوط غذائی تحفظ اور بایو ایندھن کے لیے گہری وابستگی جی 20 سربراہی اجلاس کے نمایاں نتائج میں شامل ہیں جن سے پورے ملک کو فائدہ ہوگا۔
سربراہی اجلاس کے دوران ہندوستان-مشرق وسطی-یورپ اقتصادی راہداری معاہدہ اور گلوبل بایو ایندھن الائنس بھی کافی اہمیت کا حامل تھا۔
مرکزی کابینہ نے جی 20 سربراہی اجلاس کی کامیابی میں شامل تمام تنظیموں اور افراد کے تعاون کی تعریف کی۔ اس نے اس جوش اور جذبے کو تسلیم کیا جس کے ساتھ ہندوستان کے لوگ، خاص طور پر نوجوان نسل نے اس کی سرگرمیوں میں حصہ لیا۔ اس نے دنیا میں ترقی اور نشو و نما کو فروغ دینے کے مقصد سے ہندوستانی جی 20 صدارت کو ایک مضبوط سمت دینے میں وزیر اعظم نریندر مودی کی قیادت کا اعتراف کیا۔
اسٹیل کی وزارت
این ایم ڈی سی نے آئی ای آئی انڈسٹری ایکسیلنس ایوارڈ 2022 جیتا
قومی کان کن این ایم ڈی سی نے 16 دسمبر 2022 بروز جمعہ کو چنئی میں با وقار آئی ای آئی  انڈسٹری ایکسیلنس ایوارڈ 2022 جیتا۔ ملک میں خام لوہے کے سب سے بڑے پروڈیوسر کو 37ویں انڈین انجینئرنگ کانگریس میں اس کی شاندار کارکردگی اور اعلیٰ سطحی کاروباری کارکردگی کے لیے اعزاز سے نوازا گیا۔ این ایم ڈی سی کی جانب سے، جناب این آر کے پرساد، سی جی ایم  نے تمل ناڈو حکومت کے اعلیٰ تعلیم کے وزیر ڈاکٹر کے پونموڈی سے ایوارڈ وصول کیا۔
انسٹی ٹیوشن آف انجینئرز  نے کمپنی کے کاروباری آپریشنز، مالیاتی کارکردگی، ماحولیاتی کارکردگی، تحقیق اور ترقی، سی ایس آر اور کارپوریٹ گورننس کی پالیسیوں کا جائزہ لینے کے بعد این ایم ڈی سی کو انڈسٹری ایکسیلنس ایوارڈ سے نوازا گیا ہے۔ ایک ماحول دوست اور اقتصادی اور مؤثر انداز کے ساتھ، این ایم ڈی سی اپنے گھریلو قائدانہ کردار کو برقرار رکھتے ہوئے عالمی کان کنی کمپنی بننے کی طرف بڑھنے کے لیے تبدیلی کے منصوبے شروع کر رہا ہے۔
اس موقع پر خطاب کرتے ہوئے، این ایم ڈی سی کے سی ایم ڈی، جناب سمیت دیب نے کہا کہ اپنے قیام کے بعد سے، این ایم ڈی سی ملک کی ترقی میں اہم اقتصادی شراکت کرنے کے اپنے وژن پر ثابت قدم ہے۔ کمپنی نے ہر سہ ماہی میں اپنی کارکردگی کو بہتر بنانے اور جدید کاروباری حکمت عملی بنانے کے لیے اپنی کوششیں وقف کر رکھی ہیں۔ ”ہم ایوارڈ کے مستحق ہیں اور میں ٹیم کو ان کے عزم اور لگن کے لیے مبارکباد پیش کرتا ہوں،“ جناب دیب نے کہا۔
وزارت ماہی پروری، مویشی پروری و ڈیری
مرکزی کابینہ نے مویشی پروری اور ڈیری اسکیموں کے مختلف حصوں کی نظر ثانی کرنے اور انہیں درست کرنے کے علاوہ 54661 کروڑ روپئے کی سرمایہ کاری جٹانے کے لئے مخصوص مویشیوں کے پیکج کو منظوری دی
وزیراعظم جناب نریندر مودی کی سربراہی میں اقتصادی امور سے متعلق کابینہ کمیٹی نے 22-2021 سے شروع ہونے والے اگلے پانچ سال کے لئے بھارت سرکار کی اسکیموں کے مختلف حصوں پر نظر ثانی کرنے اورانہیں درست کرکے بہت سی سرگرمیوں پر مشتمل خصوصی مویشیوں کے سیکٹر کے پیکج کے نفاذ کو منظوری دے دی ہے تاکہ مویشیوں کے سیکٹر میں مزید ترقی کو فروغ دیا جاسکے اور مویشی پروری سیکٹر میں مصروف 10 کروڑ کسانوں کے لئے مویشی پروری کو زیادہ اجرت والا بنایا جاسکے۔اس پیکج کے تحت مرکزی سرکار اگلے پانچ سالوں کے دوران 54618 کروڑ روپئے کی کل سرمایہ کاری جٹانے کے لئے 9800 کرور روپئے کی امداد دے گی۔
مالی اثرات:
مرکزی سرکار 22-2021 سے اگلے پانچ سالوں کے لئے 5800 کروڑ روپئے کی مالی امداد دینے کے لئے عہد بند ہے جو ان اسکیموں میں لگائی جائے گی۔ اس سے مویشی پروری سیکٹر میں 54618 کرور روپئے کا کل سرمایہ جٹانے میں مدد ملے گی۔ اس میں ریاستی سرکاروں، ریاستی کوآپریٹیو مالی اداروں، باہری مالی ایجنسیوں اور دیگر فریقوں کی سرمایہ کاری شامل ہے۔
تفصیلات:
اس کی بنیاد پر محکمہ کی سبھی اسکیموں کو ترقیاتی پروگراموں کے طور پر تین وسیع زمروں میں ضم کردیا جائے گا۔ ان میں راشٹریہ گوکل مشن، ڈیری کی ترقی کے لئے قومی پروگرام، قومی لائیواسٹاک مشن اور مویشیوں کی مردم شماری اورمربوط سیمپل سروے  کو ذیلی اسکیموں کے طور پر شامل کیا گیا ہے۔ بیماری کو کنٹرول کرنے کے پروگرام کا نام بدل کر لائیو اسٹاک ہیلتھ اورڈیزیز کنٹرول  رکھ دیا گیا ہے۔ اس میں موجودہ مویشیوں کی صحت اور بیماری کو کنٹرول کرنے کی اسکیم تو ہے ہی لیکن اس کے ساتھ قومی مویشی بیماری کے کنٹرول کا پروگرام اور بنیادی ڈھانچے کی ترقی کا فنڈ کو شامل کیا گیا ہے۔ واضح رہے کہ مویشی پروری بنیادی ڈھانچے کی ترقی فنڈ ،اے ایچ آئی ڈی ایف اور ڈیری بنیادی ڈھانچے کی ترقی فنڈ  کو آپس میں ضم کردیا گیا ہے۔ اور اس طرح ڈیری سرگرمیوں میں مصروف ڈیری کوآپریٹیو اور فارمرپروڈیوسرآرگنائزیشن کے لئے تعاون کے واسطے موجودہ اسکیم کو اس تیسرے زمرے میں بھی شامل کردیا گیا ہے۔
اثرات:
راشٹریہ گوکل مشن سے دیسی گریڈس کے فروغ اور تحفظ کو مدد ملے گی ، اس سے گاؤ ں کے غریب لوگوں کی اقتصادی حالت میں بھی سدھار ہوگا۔ ڈیری ترقیاتی اسکیم کے لئے قومی پروگرام اسکیم  کا نشانہ تھوک میں لگ بھگ 8900 کولروں کو لگانے کا ہے۔ جس میں دودھ رکھا جاسکے ، اس قدم سے 8 لاکھ سے زیادہ دودھ پیدا کرنے والوں کو فائدہ ہوگا اور 20 ایل ایل پی ڈی دودھ کی فاضل پیداوار ممکن ہوگی۔ این پی ڈی ڈی کے تحت جاپان انٹرنینشل کوآٖپریشن ایجنسی  سے مالی امداد حاصل ہوگی جس سے 4500 گاؤں میں نئے بنیادی ڈھانچے کی تعمیر ہوگی اور گاؤں مستحکم ہوں گے۔
وزیراعظم کا دفتر
زیادہ مضبوطی کے ساتھ کھڑے ہونے کے موضوع پر اجلاس میں وزیر اعظم کے خطاب کا انگریزی ترجمہ :جرمنی میں گروپ 7 سربراہ کانفرنس میں خوراک کی یقینی فراہمی اور صنفی مساوات کو آگے بڑھانے کے موضوع پر وزیر اعظم کا خطاب
عالی جناب،
ہم عالمی کشیدگی کے ایک ماحول میں میٹنگ کررہے ہیں ،بھارت ہمیشہ سے ہی امن کا حامی رہا ہے ۔موجودہ صورتحال میں بھی ہم اپنے لگاتار مذاکرات اور سفارتکاری کے راستے پر زور دیا ہے۔ اس جغرافیائی کشیدگی کا اثر صرف یوروپ تک محدود نہیں ہے ، توانائی اور اناج کی بڑھتی ہوئی قیمتوں کی وجہ سے سبھی ملکوں پر اثر پڑ رہا ہے ۔ترقی پذیر ملکوں کی توانائی اور سیکورٹی خاص طو رپر خطرے میں ہے۔ چیلنج سے بھرے اس دور میں ہندوستان نےکئی ضرورت مند ملکوں کو غذائی اجناس سپلائی کیا ہے۔ ہم نے گذشتہ چند مہینوں میں افغانستان کو انسانی ہمدردی کی بنیاد پر تقریباً 35 ہزار ٹن گیہوں روانہ کیا ہے اور وہاں بھیانک زلزلے کے بعد بھی ہندوستان ایسا پہلا ملک تھا جس نے وہاں کے لوگوں کو راحتی سامان فراہم کیا اور ہم خوراک کی فراہمی کو یقینی بنانے کے لئے اپنے پڑوسی ملک سری لنکا کی بھی مدد کررہے ہیں۔
میری عالمی سطح پر خوراک کی فراہمی کے موضوع پر کچھ تجاویز ہیں ،پہلی یہ کہ ہم کو کھادوں کی دستیابی پر توجہ مرکوز کرنی چاہئے اور عالمی پیمانے پر کھادوں کی ویلیو چین کو یکساں طور پر برقرار رکھنا چاہئے ۔ ہم ہندوستان میں کھادوں کی پیداوار بڑھانے کی کوشش کررہے ہیں اور اس سلسلے میں جی 7 ملکوں سے تعاون کے خواہاں ہیں۔ دوسری ہندوستان جی 7 کے ملکوں کے مقابلے زرعی زبردست افرادی قوت رکھتا ہے۔ہندوستان کی زراعت کی ہنر مندی نے روایتی زرعی مصنوعات کو ایک نئی زندگی بخشنے میں مدد دی ہے۔ان میں جی 7 کے کچھ ملکوں میں چیز اور اولیو جیسی مصنوعات ہیں ۔کیا جی 7 اپنے ممبر ملکوں میں ہندوستانی زراعت کے ماہرین اور مہارت کا بڑے پیمانے پر استعمال کے لئے ایک ڈھانچہ نظام تیار کرسکتے ہیں ۔ہندوستان کے کسانوں کی روایتی ذہانت کی مدد سے جی7 ملکوں کے لئے خوراک کی فراہمی کو یقینی بنایا جاسکتا ہے۔
اگلے سال دنیا باجرے کا عالمی سال منارہی ہے اس موقع پر ہم کو باجرے جیسے تغذیہ بخش متبادل کو فروغ دینے کے لئے ایک مہم چلانی چاہئے۔ باجرا دنیا میں خوراک کی فراہمی کو یقینی بنانے میں قابل قدر تعاون دے سکتا ہے۔آخر میں میں آپ سبھی لوگوں کی ہندوستان میں ہونے والے قدرتی زرعی انقلاب کی طرف توجہ دلانا چاہوں گا۔آپ کے ماہرین اس تجربے کا مطالعہ کرسکتے ہیں ،ہم نے آپ سبھی کے ساتھ اس موضوع پر ایک غیر کاغذ مشترک کیا ہے۔
عالی جناب،
جہاں تک صنفی مساوات کا معاملہ ہے آج ہندوستان کی اپروچ خواتین کی ترقی سے بڑھ کر خواتین کی قیادت میں ترقی پر جارہی ہے ۔ عالمی وبا کے دوران 60 لاکھ سے زیادہ ہندوستانی خواتین فرنٹ لائن ورکر نے ہمارے شہریوں کو محفوظ رکھا ۔ہماری خواتین سائنسدانوں نے ہندوستان میں ٹیکے اور ٹیسٹ کٹس تیار کرنے میں بڑا تعاون دیا ہے۔ ہندوستان میں دس لاکھ سے زیادہ رضا کار دیہی صحت فراہم کرنے میں سرگرم ہے جنہیں ہم آشا ورکرس کہتے ہیں ۔ پچھلے مہینے ہی صحت کی عالمی تنظیم ڈبلیو ایچ او نے ان بھارتی آشا ورکروں کو اپنے 2022 کے گلوبل لیڈر ایوارڈ سے نوازا تھا۔
ہندوستان میں لوکل گورنمنٹ سے قومی حکومت تک اگر سبھی منتخب لیڈرس کی گنتی کی جائے تو اس میں سے آدھے سے زیادہ خواتین ہے اور کل تعداد لاکھوں میں ہوگی۔ اس سے ظاہر ہوتا ہے کہ ہندوستانی خواتین آج اصل فیصلہ کرنے میں پوری طرح شامل ہیں ۔ اگلے سال ہندوستان جی20 کانفرنس کی صدارت کرنے جارہا ہے ہم جی 20 پلیٹ فارم کے تحت کووڈ کے بعد کی بحالی سمیت دیگر امور پر جی7 ملکوں کے ساتھ قریبی مذاکرات بنائے رکھیں گے۔
شکریہ ۔
وزارت آیوش
سال 2022 کا یوگا کابین الاقوامی دن اُسی نہج پر انقلاب برپا کرے گا جس طور سے ہم صحت اور بہبود سے رجوع کر رہے ہیں: جناب سربانند سونووال
آیوش کے وزیر جناب سربانند سونووال نے آج کہا کہ یوگا کا آنےوالا بین الاقوامی دن ثقافتی تقریبات کے کلینڈر میں صرف ایک دن کا اضافہ نہیں کرے گا، بلکہ یہ ایک انقلاب اُس نہج پر نشاندہی کرے گا، جس طور سے ہم صحت اور تندرستی کو دیکھتے ہیں اور اس سے رجوع کرتے ہیں۔ نئی دلی میں ایک پریس کانفرنس سے خطاب کرتے ہوئے وزیر موصوف نے بتایا کہ یوگا کے بین الاقوامی دن کو منانے کی تیاریاں زوروں پر ہیں۔ انہوں نے مزید کہا کہ اُس روز سے استفادہ کرنے کا ہمارا مقصد روایتی طرز عمل کو اپنانے میں تیزی لانا ہے اور دنیا کو دماغ، جسم اور روح کے لئے اس کے فوائد کی یاددہانی کرانی۔
آیوش کے وزیر نے ذرائع ابلاغ کے نمائندوں کو بتایا کہ اِس سال کا مرکزی موضوع دنیا کو درپیش جغرافیائی اور سیاسی الجھنوں پر غور کرنا ہے تاکہ ہر کوئی اپنی ہمدردی کو چینلائز کر سکے۔
آیوش کے وزیر نے مزید بتایا کہ آزادی کا امرت مہوتسو منائے جانے والے سال میں یوگا کا عالمی دن ملک کے تقریباً 75 مشہور مقامات پر منایا جائے گا۔ انہوں نے مزید کہا کہ یہ دن جدیدگارجین رنگ پروگرام کا بھی مشاہدہ کرے گا۔ بیرون ملک ہندوستانی مشنوں کے ذریعہ منعقد کئے جانے والے تمام پروگرام دکھائے جائیں گے۔ دنیا کے مشرقی حصے سے شروع ہو کر16 ٹائم زون میں سورج کی حرکت کے ساتھ منفرد رِلے پروگرام میں تقریبا 80 ممالک حصہ لیں گے۔
پریس کانفرنس کا انعقاد آیوش کی وزارت نے میسورو میں یوگا کے 2022 کے 8ویں موقع کو منانے کے لئے کئے جانے والے منصوبوں اور انتظامات کو شیئر کرنے کےلئے کیا تھا۔
اس سال دنیا بھر میں یوگا کے بین الاقوامی دن کا موضوع یوگا برائے انسانیت ہے۔ اس کا اعلان وزیراعظم جناب نریندر مودی نے اپنے مَن کی بات والے خطاب میں کیا تھا۔
وزیر موصوف نے پریس کانفرنس کے دوران مشترکہ یوگا پروٹوکول کتابچے کا اجرا بھی کیا اور یوگا کے بین الاقوامی دن پر ایک فلم بھی دکھائی گئی۔
وزیراعظم 21 جون 2022 کو میسور پیلیس گراؤنڈ سے 2022 کے یوگا کے بین الاقوامی دن کی تقریبات کی قیادت کریں گے۔ اس تقریب میں کرناٹک کے وزیر اعلیٰ جناب بسوا راج بومئی بھی شریک ہوں گے۔ تقریباً 15000 یوگا کے شائقین اس موقع پر یوگا میں حصہ لیں گے اور یہ تقریب پارلیمانی اراکین ، کرناٹک کے سرکاری محکموں، وزیروں، عہدیداروں ، یوگا گرو اور مختلف اداروں کے تعاون سے منعقد کی جائے گی۔ دَسارا گراؤنڈ میں ایک نمائش کا بھی اہتمام کیا گیا ہے، جس میں ڈیجیٹل نمائش بھی شامل ہے۔ اس میں یوگا کے فوائد کا جامع منظر پیش کیا جائے گا۔ یہ یوگا شروع کرنے والوں اور یوگا کے ماہرین دونوں کو یکساں طور پر پسند آئے گا۔
آیوش کی وزارت کے اس اہم پروگرام کا اہتمام مرار جی ڈیسائی انسٹی ٹیوٹ آف یوگا کے اشتراک سے کیا جا رہا ہے۔ کرناٹک کی حکومت نے اس تقریب کے انتہائی معیاری اور شاندار طریقےسے اہتمام کےلئے 14 کمیٹیاں تشکیل دی ہیں۔
آیوش کی وزارت نے اس سال مارچ میں اس سلسلے کی 100 روزہ مہم شروع کی تھی، جس کی رسائی 100 شہروں اور 100 تنظیوں تک بڑے پیمانے پر ہوئی۔ یہ پروگرام ہندوستان کے دوردرشن پر براہ راست نشر کیا جائے گا۔ راست نشریہ پچھلے پہر تین بجے شروع ہوگا اور ہندوستانی وقت کے مطابق رات 10 بجے تک جاری رہے گا۔
پریس کانفرنس میں جناب سونووال، آیوش کے سکریٹری جناب ویدیا راجیش کوٹیچا، آیوش کی وزارت کی جوائنٹ سکریٹری محترمہ کویتا گرگ اور مرار جی دیسائی انسٹی ٹیوٹ آف یوگا کے ڈائرکٹر ڈاکٹر ایشور وی بسواردّی بھی موجود تھے۔